สวัสดีค่ะ เป็นคนที่มีประจำเดือนมาปกติค่ะ เดือนนี้ประจำเดือนก็มาปกติค่ะ แต่พอหมดรอบเดือนของเดือนนี้ มีเลือดออกเป็นสีน้ำตาลออกจากช่องคลอดค่ะ(หมดรอบเดือนตั้งแต่วันที่ 26/04 แล้วค่ะ) ช่วง 1-2 วันนี้ (06/05)มีเลือดสีน้ำตาลออกกระปริบกระปรอย อยากสอบถามว่าเป็นอะไรไหมคะ
สวัสดีค่ะ อาการมีเลือดออกทางช่องคลอดเป็นสีน้ำตาลกระปริดกระปรอย ไม่เป็นไปตามรอบเดือน ไม่ได้มาทุก 22-35 วันนั้น อาจจะมีสาเหตุมาจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือมีฮอร์โมนในรังไข่ไม่สมดุลในเบื้องต้นไม่ควรซื้อยาปรับฮอร์โมนใดๆมาใช้เอง และให้จดวันที่มีรอบเดือนผิดปกติเอาไว้ เพื่อไปปรึกษาแพทย์เพื่อหาสาเหตุที่แน่ชัด ด้วยการตรวจร่างกาย หรือตรวจเพิ่มเติมทางเลือดหรือทำอัลตราซาวน์ต่อไป